Kokku leidub ta kogus 166  trükiteost, kaasa arvatud ka kalendrid ja ajakirjade resp. ajalehtede aastakäigud, samuti teoste kõik trükid, ja 62 käsikirjalist teost, kõik kokku 228 teost. Nende hulgas esine­vad muuseas ka sellised tänapäev väga haruldased raamatud, nagu tallinnakeelne Uus Testament 1715, Stahli Kodu- ja käsiraamat 1632, kõik vanemad grammatikad, välja arvatud J. Hornungi oma, enamik 17. sajandis eestikeelsete juhulaulude kogusid jne. Puudub aga ka hulk tähtsamaid haruldusi, nagu tartukeelne Vastse Testamendi esi­mene trükk  1686, esimene lauluraamat 1656, isegi Piibli esimene trükk, Hansu ja Mardi jut jne. Need ja mitmed teisedki puuduvad raama­tud tema kogus olid juba tol ajalgi nähtavasti raskesti hangitavad. See on arusaadav. Kuid teatava määrani arusaamatuks jääb mitmete hoopis hilisemate teoste puudumine tema kogus, mis alles 20-40 aasta eest olid ilmunud, nagu J. M. Hehni Jutto nink Möisto könne 1778, F. W. Willmanni Juttud ja Moistatussed 1782, ja Tartoma rahva Näddali-Leht 1806 jne.